stanford-oval/wikipedia huggingface dataset:
M. King Hubbert
Tutkimukset

M. King Hubbert teki useita löytöjä geofysiikassa, joihin kuuluu maankuoressa olevan kiven plastisuuden matemaattinen osoittaminen siihen kohdistuvan paineen takia. Tämä selitti havaitut tulokset, joiden mukaan maankuoren muoto muuttuu ajan kuluessa. Hän tutki myös maanalaisia virtauksia, pohjavesihydrologiaa ja maan mineraalivaroja. Uransa aikana Hubbert julkaisi yli 70 artikkelia, kirjoitti useita kirjoja ja otti vastaan monia kunnianosoituksia työstään.
Hubbertin kaikkein tunnetuimmat tutkimukset koskivat maaöljykenttien ja maakaasureservien kapasiteetteja. Hän ennusti, että kenttien öljyntuotanto muistuttaisi kellokäyrää, jossa tuotannon huippu saavutetaan puolessa välissä, minkä jälkeen se laskisi. Vuonna 1956 pidetyssä American Petroleum Instituten kokouksessa hän ennusti, että Yhdysvaltojen öljyntuotanto saavuttaisi huippunsa 1960-luvun lopussa tai 1970-luvun alussa. Hubbert tuli kuuluisaksi, kun ennustus toteutui vuonna 1970.
Käyrä, jota Hubbert käytti analyysissään, tunnetaan nimellä Hubbertin käyrä, ja käyrän huippukohta tunnetaan englanniksi nimellä ”Hubbert peak”, suomeksi nimellä Hubbertin huippu.
Öljykriisin jälkeen vuonna 1975 Yhdysvaltain tiedeakatemia vahvisti hyväksyntänsä Hubbertin öljyntuotannon vähenemiseen liittyville laskelmille ja tunnusti, että heidän aikaisemmat, optimistisemmat arvionsa olivat olleet virheellisiä. Tämä toi Hubbertille suurta huomiota tiedotusvälineissä.
»Our ignorance is not so vast as our failure to use what we know.»
Luettelo konserttisaleista

Konserttisali on tila, joka on tarkoitettu musiikin, erityisesti akustisen musiikin esittämiseen. Monet konserttisaleista kuuluvat useamman salin tai suuremman monikäyttöisen kulttuurikeskuksen yhteyteen.
Monilla suuremmilla kaupungeilla on niin julkisia kuin myös yksityisiä konserttisaleja. Erityisesti pienemmissä kaupungeissa, joissa on vähemmän vaihtoehtoisia konserttipaikkoja, konserttisaleja saatetaan käyttää niiden päätarkoituksen lisäksi myös muihin aktiviteetteihin, kuten kokouksiin ja juhliin.
Tämä luettelo ei sisällä muita paikkoja, kuten urheilustadioneita tai kokouskeskuksia, joita saatetaan ajoittain käyttää myös konsertteihin.
Afrikka

| Maa | Sijainti | Pitopaikka | Tila | Rakennettu | Istumapaikkoja | Vakiokäyttäjät |
| --- | --- | --- | --- | --- | --- | --- |
| Egypti | Kairo | Cairo Opera House | Main Hall | 1988 | 1 300 | Cairo Symphony Orchestra |
| Etelä-Afrikka | Kapkaupunki | Artscape Theatre Centre |  | 1971 | 1 187 | Cape Philharmonic Orchestra |
| Etelä-Afrikka | Rondebosch | Baxter Theatre Centre | Concert Hall | 1977 | 638 |  |
Etelä-Amerikka

| Maa | Sijainti | Pitopaikka | Tila | Rakennettu | Istumapaikkoja | Vakiokäyttäjät |
| --- | --- | --- | --- | --- | --- | --- |
| Argentiina | Buenos Aires | Teatro Colón | La Sala Principal | 1908 | 2 500 |  |
| Argentiina | Buenos Aires | Teatro Avenida | La Sala Principal | 1906 | **** |  |
| Argentiina | Buenos Aires | Teatro Nacional Cervantes | Sala María Guerrero | 1921 | 860 |  |
| Argentiina | Buenos Aires, Bahía Blanca | Teatro Municipal | La Sala Principal | 1913 | 850 |  |
| Argentiina | Córdoba | Gran Teatro de Córdoba | La Sala Principal | 1873 | 1 000 |  |
| Argentiina | Córdoba | Teatro del Libertador | Sala Mayor | 1891 | **** |  |
| Argentiina | Corrientes | Teatro Oficial Juan de Vera | La Sala Principal | 1906 | 700 |  |
| Argentiina | La Plata | Teatro Argentino | La Sala Principal | 1999 | 2 000 |  |
| Argentiina | La Plata | Teatro Municipal Coliseo Podestá | La Sala Principal | 1886 | **** |  |
| Argentiina | Mendoza | Teatro Independencia | La Sala Principal | 1925 | 730 |  |
| Argentiina | Paraná, Entre Rios | Teatro Tres de Febrero | La Sala Principal | 1908 | 850 |  |
| Argentiina | Rosario | Teatro El Círculo | La Sala Principal | 1904 | 1 450 |  |
| Argentiina | San Juan | Auditorio Juan Victoria | Sala Juan Victoria | 1970 | 976 |  |
| Argentiina | San Miguel de Tucumán | Teatro San Martin | La Sala Principal | 1912 | 900 |  |
| Argentiina | San Nicolás | Teatro Municipal Rafael de Aguiar | La Sala Principal | 1908 | 1 250 |  |
| Argentiina | San Salvador de Jujuy | Teatro Mitre | La Sala Principal | 1901 | 600 |  |
| Argentiina | Santa Fe | Teatro Municipal 1° de Mayo | La Sala Principal | 1905 | 800 |  |
| Brasilia | São Paulo | Sala São Paulo |  | 1999 | 1 484 | São Paulo State Symphony Orchestra |
| Brasilia | São Paulo | Theatro Municipal |  | 1911 | 1 500 | São Paulo City Symphony Orchestra |
| Brasilia | São Paulo | Theatro São Pedro |  | 1917 | 636 | São Paulo State Youth Symphony Orchestra |
| Brasilia | São Paulo | Teatro Sergio Cardoso | Sala Sergio Cardoso |  | 864 | São Paulo State Symphony Band |
| Chile | Santiago de Chile | Teatro Municipal de Santiago de Chile | La Sala Principal | 1873 | 1 500 |  |
| Ecuador | Quito | Casa de la Música Gi & Hans Neustätter | Concert Hall | 2005 | 700 | Fundación Filarmónica Casa de la Música |
| Kolumbia | Bogotá | Teatro de Cristobal Colón | Sala Principal | 1885 | 908 | National Symphony Orchestra of Colombia |
| Kolumbia | Bogotá | Auditorio León de Greiff, National University of Colombia |  |  |  | Bogotá Philarmonic Orchestra |
| Kolumbia | Bogotá | Luís Ángel Arango Library | Concert Hall | 1966 | 367 |  |
| Venezuela | Caracas | Teresa Carreño Cultural Complex | Ríos Reyna | 1983 | 2 400 | Venezuela Symphony Orchestra |
Oseania

| Maa | Sijainti | Pitopaikka | Tila | Rakennettu | Istumapaikkoja | Vakiokäyttäjät |
| --- | --- | --- | --- | --- | --- | --- |
| Australia | Brisbane | Queensland Performing Arts Centre | QPAC Concert Hall | 1985 | 1 800 | The Queensland Orchestra |
| Australia | Hobart | Federation Concert Hall | Federation Concert Hall | 2000 | 2 200 | Tasmanian Symphony Orchestra |
| Australia | Melbourne | The Arts Centre | Hamer Hall | 1982 | 2 677 | Melbourne Symphony Orchestra |
| Australia | Melbourne | Melbourne Recital Centre | Elizabeth Murdoch Hall | 2009 | 1 001 |  |
| Australia | Perth | Perth Concert Hall | Auditorium | 1973 | 1 729 | West Australian Symphony Orchestra |
| Australia | Sydney | City Recital Hall | Angel Place | 1999 | 1 238 | Australian Brandenburg Orchestra, Australian Chamber Orchestra, Sydney Philharmonia Choirs |
| Australia | Sydney | Sydney Opera House | Concert Hall | 1973 | 2 679 | Sydney Symphony, Australian Chamber Orchestra, Sydney Philharmonia Choirs |
| Uusi-Seelanti | Auckland | Auckland Town Hall |  |  |  | Auckland Philharmonia Orchestra |
| Uusi-Seelanti | Wellington | Michael Fowler Centre | Auditorium | 1983 | 1 238 | New Zealand Symphony Orchestra |
Pohjois-Amerikka > Kanada

| Provinssi | Kaupunki | Pitopaikka | Tila | Rakennettu | Istumapaikkoja | Vakiokäyttäjät |
| --- | --- | --- | --- | --- | --- | --- |
| Alberta | Calgary | EPCOR Centre for the Performing Arts | Singer Concert Hall | 1985 | 2 000 | Calgary Philharmonic Orchestra |
| Alberta | Edmonton | Francis Winspear Centre for Music |  | 1997 | 1 932 | Edmonton Symphony Orchestra |
| Brittiläinen Kolumbia | Vancouver | University of British Columbia, The Chan Centre for the Performing Arts | Chan Shun Concert Hall | 1997 | 1 265 | CBC Radio Orchestra |
| Brittiläinen Kolumbia | Vancouver | The Orpheum |  | 1977 | 2 790 | Vancouver Symphony Orchestra |
| Manitoba | Winnipeg | Centennial Concert Hall |  | 1968 | 2,305 | Winnipeg Symphony Orchestra, the Manitoba Opera, the Royal Winnipeg Ballet |
| Nova Scotia | Halifax | Dalhousie Arts Centre | Rebecca Cohn Auditorium | 1971 | 1,040 | Symphony Nova Scotia |
| Ontario | Brampton | Rose Theatre |  | 2006 | 880 |  |
| Ontario | Ottawa | National Arts Centre | Southam Hall | 1969 | 2,323 | National Arts Centre Orchestra, Ottawa Symphony Orchestra, Opera Lyra Ottawa |
| Ontario | Ottawa | National Arts Centre | The Theatre | 1969 | 897 | NAC English Theatre, NAC French Theatre |
| Ontario | Ottawa | National Arts Centre | Studio | 1969 | 300 |  |
| Ontario | Thunder Bay | Thunder Bay Community Auditorium |  |  | 1,497 |  |
| Ontario | Toronto | Canadian Broadcasting Centre | Glenn Gould Studio | 1993 | 341 |   |
| Ontario | Toronto | Massey Hall |   | 1894 | 2,752 |   |
| Ontario | Toronto | Roy Thomson Hall |   | 1982 | 2,630 | Toronton sinfoniaorkesteri |
| Ontario | Toronto | Royal Conservatory of Music | Koerner Hall | 2008 | 1,140 |   |
| Ontario | Toronto | Royal Conservatory of Music | Mazzoleni Hall | 1901 | 237 |   |
| Ontario | Toronto | Toronto Centre for the Arts | George Weston Recital Hall | 1993 | 1,036 | Toronto Philharmonia |
| Ontario | Toronto | Toronton yliopisto |   | 815 |   |  |
| Ontario | Toronto | Toronton yliopisto | Walter Hall |   | 490 |   |
| Ontario | Toronto | Yorkin yliopisto Accolade East | Tribute Communities Recital Hall | 2006 | 327 |   |
| Quebec | Montreal | Place des Arts | Salle Wilfrid-Pelletier | 1963 | 2,900 | Montreal Symphony Orchestra |
| Quebec | Montreal | Université de Montréal | Salle Claude-Champagne | 1962 | 1,000 |  |
| Quebec | Montreal | McGill University | Pollack Hall |  | 600 |  |
| Quebec | Quebec | Grand-Théâtre de Québec | Salle Louis-Fréchette | 1971 | 1,875 | Orchestre symphonique de Québec |
| Quebec | Quebec | Palais Montcalm, | Salle Raoul-Jobin | 1932 | 979 | Violons du Roy |
| Quebec | Saguenay | Théâtre du Saguenay | Dufour Auditorium | 1973 | 970 |  |
Pohjois-Amerikka > Meksiko

| Sijainti | Pitopaika | Tila | Rakennettu | Istumapaikkoja | Vakiokäyttäjät |
| --- | --- | --- | --- | --- | --- |
| México | Auditorio Nacional |  | 1952 | 9 565 |  |
| México | Teatro Metropolitan |  |  | 4 500 |  |
| México | Teatro de la Ciudad de México |  | 1925 | 1 344 |  |
Lähteet ja viitteet

↑  500 tällä hetkellä, mutta tullaan laajentamaan
↑  Uudelleenrakennettu
↑  Uudelleenrakennettu ja uudelleenavattu vuonna 1981
↑  Rakenteilla vuonna 2007. Arvioitu avajaisvuosi on 2009  (Arkistoitu – Internet Archive).
↑  4 000 kiinteää; 7 000 nurmella
↑  http://www.motheatre.org/facilities/
↑  Arvioitu alustustöiden aloittaminen syksyllä 2006; Avajaiset joulukuussa 2009
↑  5 000 verhoiltua istumapaikkaa; 30 000 nurmella
↑  Kaikkiaan 7 000; 6 000 nurmella
Aiheesta muualla

Concert hall / PAC photographer (englanniksi)
Konserttihallien akustiikka on-line exhibition (Arkistoitu – Internet Archive) (englanniksi)
Blockbuster (DC Comics)

Blockbuster on nimitys neljälle superroistolle ja rikollisjärjestölle, jotka esiintyvät DC Comicsin julkaisemissa amerikkalaisissa sarjakuvissa. Ensimmäinen Blockbuster on toiminut Batmanin ja Robinin vihollisena kun taas toinen Blockbuster on ollut Nightwingin arkkivihollinen. Hahmo esiintyi ensimmäisen kerran Detective Comics #345 tarinassa ja hänet loivat Gardner Fox ja Carmine Infantino. Toinen Blockbuster esiintyi ensimmäisen kerran Starman #9 sarjakuvassa ja hänet loivat Roger Stern ja Tom Lyle.
Muussa mediassa > Televisiossa

Mark Desmondin versio Blockbusterista esiintyi The Flash sarjan jaksossa "Funeral for a Friend", jossa häntä esitti nimeltä mainitsematon näyttelijä. Tämä versio on rikollinen, joka varasti eksopuvun Ivo Laboratoriosta, mutta Team Flash otti hänet kiinni.
Muussa mediassa > Animaatio

Mark Desmondin versio Blockbusterista esiintyi animaatiosarjassa Justice League Unlimited, jossa häntä ääninäytteli Dee Bradley Baker.
Mark Desmondin versio Blockbusterista esiintyi animaatiosarjassa The Batman jaksossa "Meltdown", jossa häntä ääninäytteli Kevin Michael Richardson. Tämä versio on afroamerikkalainen tiedemies, joka työskentelee Wayne Enterprisesille ja joka vastaa Ethan Bennettin ehdonalaisen vapauden täytäntöönpanosta.
Mark Desmondin versio Blockbusterista esiintyi animaatiosarjassa Batman: The Brave and the Bold, jossa häntä ääninäyttelivät James Arnold Taylor ja Kevin Michael Richardson. Tämä versio on paha ihmelapsi, joka varasti kemikaaleja S.T.A.R. Laboratoriosta luodakseen seerumin, joka pystyy lisäämään hänen vahvuuttaan.
Mark Desmondin versio Blockbusterista esiintyi animaatiosarjassa Young Justice, jossa häntä ääninäytteli René Auberjonois ensimmäisellä kaudella ja Dee Bradley Baker neljännellä kaudella.
Mark Desmondin versio Blockbusterista esiintyi animaatioelokuvassa Scooby-Doo! & Batman: The Brave and the Bold, jossa häntä ääninäytteli Fred Tatasciore.
Roland Desmondin versio Blockbusterista esiintyi lyhyesti animaatioelokuvassa Batman: Bad Blood, jossa häntä ääninäytteli John DiMaggio.
Roland Desmondin versio Blockbusterista esiintyi animaatioelokuvassa Suicide Squad: Hell to Pay, jossa häntä ääninäytteli Dave Fennoy. Tämä versio on yksi Professori Zoomin kätyreistä, joka liittyi hänen puolelle vastineeksi "oman saaren omistamisesta", ennen kuin Killer Frost tappaa Blockbusterin.
Vaihtoehtoinen versio Blockbusterista esiintyi animaatioelokuvassa Justice League: Gods and Monsters, jossa häntä ääninäytteli Marcelo Tubert. Hän ja ryhmä terroristeja taistelevat oman universuminsa Justice Leaguen kanssa ennen kuin Batman tappaa hänet.
Videopeleissä

Mark Desmondin versio Blockbusterista esiintyi pomovastuksena pelissä Young Justice: Legacy, jossa häntä ääninäytteli Mark Rolston.
Roland Desmondin versio Blockbusterista esiintyi Batman: The Telltale Series -pelissä, jossa häntä ääninäytteli Steve Blum. Tällä versiolla on sininen iho ja hän kuuluu Children of Arkham -terroristiryhmään, joka yrittää puhdistaa Gotham Cityn korruptiosta. Blockbuster toimii Pingviinin kakkospäällikkönä, joka puolestaan ​​vastaa ryhmän johtajalle Lady Arkhamille.
MML

MML voi tarkoittaa seuraavia:
Maatalous- ja metsätieteiden lisensiaatti
Maanmittauslaitos
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”MML”, voi hakea sivunnimihaulla, laajalla sivunnimihaulla tai tekstihaulla.
Mario Vergara

Mario Vergara (vasemmalla) ja Isidoro Ngei Ko Lat
Mario Vergara (16. marraskuuta 1910 Frattamaggiore, Napoli, Italia – 24. toukokuuta 1950 Shadaw, Kayah, Myanmar) oli italialainen pappi, Pontificium Institutum Missionum Exterarum -lähetysjärjestön jäsen ja marttyyri. Paavi Franciscus julisti hänet autuaaksi 9. joulukuuta 2013, autuaaksi 24. toukokuuta 2014selvennä ja hänen muistopäiväänsä vietetään myös 24. toukokuuta.
MMM (huijaus)

MMM oli Neuvostoliitossa vuonna 1989 perustettu yhtiö, joka toteutti mittasuhteiltaan valtavan Ponzi-huijauksen maan jo muututtua Venäjäksi 1990-luvulla. Yhtiöön rahansa sijoittaneilta lähes kahdelta miljoonalta ihmiseltä huijattiin noin 1,5 miljardia Yhdysvaltain dollaria vastaava summa. Miliisi hajotti pyramidin vuonna 1994.
Yhtiön perustivat Sergei Mavrodi, hänen veljensä Vjatšeslav Mavrodi ja Marina Murajeva, jälkimmäisen tuleva vaimo. Yhtiö sai nimensä perustajiensa sukunimien alkukirjainten mukaan. Aluksi yhtiö harjoitti tietokoneiden ja toimistotarvikkeiden maahantuontia. Tammikuussa 1992 yhtiötä epäiltiin veronkierrosta, mikä johti sen taloudellisiin vaikeuksiin. Vuonna 1993 rahoitusalalle siirtynyt MMM viritti huijauksen, joka houkutteli ihmisiä sijoittamaan rahaa lupaamalla tuhansien prosenttien korkotuloja vuodessa. Yhtiö kasvoi nopeasti ja vuonna 1994 se toteutti aggresiivisen TV-mainoskampanjan saadakseen yhä lisää sijoittajia. Kiinnostusta lisäsivät vielä entisestään kansan keskuudessa suusta suuhun kiertäneet huhupuheet ja tarinat satumaisista äkkirikastumisista. Markkinoinnissa käytettiin hyväksi venäläisiä julkisuuden henkilöitä sekä lennokkaita iskulauseita.
Poliisi sulki 22. heinäkuuta 1994 veropetoksesta epäillyn MMM:n toimiston. Yhtiön toiminta päättyi hyvin pian sen jälkeen ja peliin sijoittaneet menettivät rahansa. Venäjän valtio ilmoitti, ettei se ole vastuussa kansalaistensa yksityisistä sijoituksista.
Myöhemmin Vjatšeslav Mavrodi pystytti MMM-96-nimisen pyramidipelin, mutta hänet vangittiin vuonna 1998.
MMT

MMT tarkoittaa seuraavia asioita:
maatalous- ja metsätieteiden tohtori
Uusi rahateoria, englannin sanoista Modern Monetary Theory eli MMT, joka on chartalismin nykysuuntaus
Metrics Monitoring Tool, projektinhallintaohjelmisto.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”MMT”, voi hakea sivunnimihaulla, laajalla sivunnimihaulla tai tekstihaulla.
Mario Zanetta

Mario Zanetta (29. tammikuuta 1938 – 13. marraskuuta 1998) oli italialaissyntyinen, Brasiliassa toiminut roomalaiskatolinen piispa. Hänet vihittiin papiksi 24. kesäkuuta 1962 ja nimitettiin Paulo Afonson hiippakunnan piispaksi 15. kesäkuuta 1988. Piispaksi vihkiminen seurasi 14. elokuuta. Pääkonsekraattorina toimi Aloysio José Leal Penna, jota avustivat Jackson Berenguer Prado ja Aldo Del Monte.
Zanetta johti hiippakuntaansa, kunnes kuoli 60-vuotiaana.
Lukas Meijer

| Lukas Meijer |
| --- | --- |

Henkilötiedot
Syntynyt: 21. elokuuta 1988 (ikä 36) Tukholma, Ruotsi
Ammatti:  muusikko, laulaja, lauluntekijä
Muusikko
Laulukielet:  englanti
Tyylilajit:  pop
Soittimet:  laulu, kitara
Yhtyeet:  No Sleep For Lucy
  [ Muokkaa Wikidatassa ] [ ohje ]  
Lukas Meijer (s. 21. elokuuta 1988 Tukholma, Ruotsi) on ruotsalainen rock-muusikko, kitaristi, lauluntekijä ja laulaja. Hän edusti Puolaa yhdessä Gromeen kanssa kappaleella "Light Me Up" vuoden 2018 Eurovision laulukilpailussa, Lissabonissa.
Biografia

Meijer vietti lapsuutensa Ulricehamnissa. Hän valmistui Tingsholmin lukiosta ja meni opiskelemaan Uppsalan yliopistoon. Hän pelasi nuorena jääkiekkoa. Hänen veljensä Sebastian Meijer on ammattilaisjääkiekkoilija.
Borderterrieri

| Borderterrieri |
| --- | --- |

Avaintiedot
Alkuperämaa:   Englanti/ Skotlanti,  Iso-Britannia
Määrä:  Suomessa rekisteröity 7 112
Rodun syntyaika:  1700-luvulla
Alkuperäinen käyttö:  karkottava luolakoira
Nykyinen käyttö:  seura- ja harrastuskoira, metsästyskäytössä
Elinikä:  12–15 vuotta
Muita nimityksiä:  borderi, pikkubortsu, BT, borter, Border Terrier, borderterjer
FCI-luokitus:  ryhmä 3 Terrierit alaryhmä 1 Isot ja keskikokoiset terrierit #10
Ulkonäkö
Paino:  urokset 6–7 kg, nartut 5,2–6,3 kg
Säkäkorkeus:  ei määritelty, yleisesti alle 40 cm
Väritys:  punainen, punainen grizzle, vehnänvärinen, sininen (Blue&Tan)
Borderterrieri (engl. Border Terrier) on Englannin ja Skotlannin välisellä raja-alueella syntynyt koirarotu, karkeakarvainen pieni terrieri. Luonteeltaan borderterrieri on iloinen ja reipas. Alun perin rotu kehitettiin luolametsästystä varten.
Ulkonäkö

Borderterrierin rotumääritelmä ei rajoita koirille säkäkorkeutta, vaan se antaa ohjeellisen painon. Uroksen painorajoitus on 6–7 kg ja narttujen 5,2–6,3 kg, mutta käytännössä läheskään kaikki koirat eivät nykypäivänä Suomessa näiden rajojen sisäpuolelle mahdu. Ulkoisesti borderterrieri muistuttaa pientä parrakasta koiraa, jolla on luonteikkaat silmät ja ilmeikäs pää. Borderterrierin raajat ovat pitkät, mutteivät liioitellut. Runko on hieman korkeuttaan pidempi, ei siis neliömäinen. Koira on hoikka ja sen koon ja ulkonäön kulmakivi liittyy sen rintakehään, jonka tulisi olla "spännättävissä", eli aikuisen miehen tulisi saada kätensä koiran rintakehän ympärille. Näin varmistetaan, että käytännön työssä koira mahtuu luolastoon, jota varten se on alkujaan jalostettu.
Borderterrierin pää on leveä ja muistuttaa hieman saukon päätä. Sitä kehystävät mieluiten muuta väritystä tummemmat korvat sekä tummanruskeat silmät. Kuono-osa on 1/3 koiran kallon pituudesta ja koiralla on parta, joka muotoillaan trimmauksella pyöreäksi. Koiran häntä on verraten lyhyt ja porkkanan mallinen ja borderterrieri kantaa sitä hieman selkälinjan yläpuolella, iloisesti ja reippaasti. Pystyssä tai selän päälle kiertyneenä kannettu häntä on virhe.
Rodun värit voidaan jakaa kahteen luokkaan: punaisiin ja sinisiin. Punaiset borderit ovat väriltään punaruskeita tai ruskeita. Osa koirista on ns. grizzlejä, joissa jokaisen karvan toinen pää on musta, toinen punainen. Grizzle väritys saa koiran näyttämään hieman tummemmalta ja kirjavalta. Sininen borderterrieri näyttää nopeasti mustalta, mutta todellisuudessa turkki on hieman sinimusta. Sinisen värin parina tulisi olla harmaata karvoitusta, joka tehostaa sinistä vaikutelmaa ja luo oikean ilmeen koiralle. Siniselläkin koiralla jalat, rintakehä, maha ja osa päästä sekä joillain myös häntä ovat punaiset, mutta siihen ei tällöin yhdisty grizzleä väritystä.
Valkoinen merkki rinnassa sallitaan, mutta muualla esiintyvänä se on virhe ja epätoivottu ominaisuus. Koiria on monen värisiä, mutta ainoastaan valkoinen ja harmaa ovat värejä, jotka ovat epätoivottuja ja joita ei käytännössä esiinny. Harvinaisin esiintyvä väri on vehnä, joka on hyvin vaalea, vehnänkeltainen. Käytännössä väri on kuitenkin lähes kuollut sukupuuttoon ja tiettävästi vain Britanniassa elää muutamia vehnänvärisiä koiria. Geenien puolesta värin esiintulo on kuitenkin mahdollista, vaikkakin varsin epätodennäköistä.
Ulkonäkö > Turkin hoito

Borderterrierin turkki on karkea ja se huolletaan nyppimällä kuollut karva pois. Jokaisen koiran turkki on erilainen, mutta yleisesti ottaen turkki nypitään pohjavillalle noin kahdesti vuodessa. Trimmaus ei satu koiraa, vaan auttaa turkkia uusiutumaan, kun kuollut turkki poistetaan. Saksia ei tulisi käyttää, sillä tällöin kuollut solukko ei pääse poistumaan turkin juuresta ja näin turkki muuttuu villaiseksi, vanuttuneeksi, elottoman harmaaksi sekä hieman kiharaiseksi. Turkin karkeus katoaa, eikä kerran leikattu karva enää ole helppo nyppiä.
Luonne ja käyttäytyminen

Borderterrieri on luonteeltaan ensisijaisesti rohkea, älykäs ja reipas, valpas pieni koira, joka ilmaisee tunteitaan ja mielialojaan korvillaan ja hännällään, mutta myös mitä erilaisimmilla äänillä. Rotu on säilyttänyt vanhat, alkuperäiset käyttöominaisuudet ja onkin tarvittaessa, vaikkapa ketun kohdatessaan hyvinkin tulinen ja terävä. Luonteensa puolesta borderterrieriä käytetään edelleen jonkin verran luolametsästyksessä, verijäljellä ja jopa vesiriistan noudossa.
Sosiaalisuus on kuitenkin hallitseva elementti borderterrierissä. Border on paljon pehmeämpi ja sosiaalisempi kuin suurin osa muista terriereistä ja jo rotumääritelmä ilmoittaa koiran olevan laumassa viihtyvä ja sopeutuva esim. se sopeutuu elämään toisten eläinten kanssa hyvin. Rähisevän koiran kohdatessaan borderin tulisi vain kääntää päänsä pois ja jatkaa matkaa kuin muina miehinä muttei aina.
Borderterrieri on aina valmis pikku partiolainen, joka kulkee mielellään omistajansa mukana, mihin tahansa tämä meneekään. Borderista saakin helpon ja miellyttävän kaverin niin maalle, vesille kuin vaikkapa lentokoneeseen. Avoin, reipas ja fiksu koira sopeutuu monenlaisiin tilanteisiin. Koska borderin luonne on muita terrierejä rauhallisempi, siitä saa oivan perhekoiran.
Alkuperä

Borderterrieri on vanha ja varsin alkuperäinen koirarotu, josta on säilynyt dokumentteja aina 1700-luvulta lähtien. Rodun juuret ovat Englannin ja Skotlannin vuoristoseudulla, jossa borderterrieri säilyi varsin muuttumattomana satoja vuosia. Samoilta seuduilta johtaa myös nimi borderterrieri, joka suomennettiin vielä 80-luvulla paljolti rajamaan terrieri, onhan koira kotoisin rajaseuduilta, metsästäjien suurista koiralaumoista.
Rodun alkuperäinen käyttötarkoitus oli karkottava luolakoira. Borderterrieri sananmukaisesti karkotti kettukoirien luolaan ajaman ketun metsästäjien eteen. Borderterrierin ei siis ollut alkujaankaan tarkoitus tappaa eläintä luolaan, vaan karkottaa se metsästäjälle ammuttavaksi.
Borderterrieri uhkasi tuhoutua kokonaan maailmansotien aikana, mutta se saatiin elvytettyä ja on nyt Britanniassa erittäin suosittu ja yleinen koirarotu. Suomeen ensimmäiset yksilöt tuotiin 70-luvulla, Ruotsissa niitä on ollut jonkin verran kauemmin.
Nykyisin borderterrieriä käytetään edelleen keinoluolametsästyksessä, mutta Suomessa on myös muutamia käytännön metsästyskoiria. Sittemmin rodun tarkkoja vaistoja on sovellettu moniin muihinkin metsästyslajeihin, joissa rotu on pärjännyt erinomaisesti. Agilitykoirana borderterrieri on erittäin suosittu.